Tojikistonning rasmiy hokimiyati yaqinda faoliyati man qilingan islom uyg‘onish partiyasini teraktlar tayyorlaganlikda aybladi. Bu haqda RIA Novosti agentligi xabar bermoqda. Mahalliy televideniyeda aytilishicha, partiya binosi tekshirilganida, u yerdan ko‘plab sxemalar va yozuvlar topilgan. Shu asosda ular terrorchilikda ayblanmoqda.O‘tgan hafta Tojikistonda partiya rahbariyatining 13 nafar vakili qo‘lga olingan edi. Ularning bari isyonchi general Abduhalim Nazarzodaga aloqadorlikda gumon qilinmoqda.